CELEX: 62007CA0343
Language: sk
Date: 2009-07-02 00:00:00
Title: Vec C-343/07: Rozsudok Súdneho dvora (štvrtá komora) z  2. júla 2009 (návrh na začatie prejudiciálneho konania, ktorý podal Corte d’appello di Torino — Taliansko) — Bavaria NV, Bavaria Italia s.r.l./Bayerischer Brauerbund eV [Návrh na začatie prejudiciálneho konania — Posúdenie platnosti — Prípustnosť — Nariadenie (EHS) č. 2081/92 a nariadenie (ES) č. 1347/2001 — Platnosť — Druhový názov — Koexistencia ochrannej známky a chráneného zemepisného označenia]

29.8.2009   
            
            
               SK
            
            
               Úradný vestník Európskej únie
            
            
               C 205/3
            
         Rozsudok Súdneho dvora (štvrtá komora) z 2. júla 2009 (návrh na začatie prejudiciálneho konania, ktorý podal Corte d’appello di Torino — Taliansko) — Bavaria NV, Bavaria Italia s.r.l./Bayerischer Brauerbund eV
   (Vec C-343/07) (1)
   
   (Návrh na začatie prejudiciálneho konania - Posúdenie platnosti - Prípustnosť - Nariadenie (EHS) č. 2081/92 a nariadenie (ES) č. 1347/2001 - Platnosť - Druhový názov - Koexistencia ochrannej známky a chráneného zemepisného označenia)
   2009/C 205/04
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Corte d’appello di Torino
   
      Účastníci konania pred vnútroštátnym súdom
   
   
      Žalobcovia: Bavaria NV, Bavaria Italia s.r.l.
   
      Žalovaný: Bayerischer Brauerbund eV
   
      Predmet veci
   
   Návrh na začatie prejudiciálneho konania — Corte d’appello di Torino — Platnosť nariadenia Rady (ES) č. 1347/2001 z 28. júna 2001, ktoré dopĺňa prílohu nariadenia Komisie (ES) č. 1107/96 o registrácii zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 182, s. 3; Mim. vyd. 03/033, s. 97) — Ak je platné, existencia negatívnych účinkov, ktoré spôsobuje registrácia chráneného zemepisného označenia „Bayerisches Bier“, na platnosť a používanie skôr existujúcich ochranných známok tretích osôb obsahujúcich slovo „Bavaria“
   
      Výrok rozsudku
   
   
               1.
            
            
               Preskúmanie prvej otázky, ktorú položil vnútroštátny súd, neodhalilo nijakú skutočnosť, ktorá by mohla ovplyvniť platnosť nariadenia Rady (ES) č. 1347/2001 z 28. júna 2001, ktoré dopĺňa prílohu nariadenia Komisie (ES) č. 1107/96 o registrácii zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92.
            
         
               2.
            
            
               Nariadenie č. 1347/2001 sa má vykladať v tom zmysle, že neovplyvňuje platnosť a možnosť používania, ktoré zodpovedá jednej zo situácií uvedených v článku 13 nariadenia Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín, skôr existujúcich ochranných známok tretích osôb, v ktorých sa nachádza slovo „Bavaria“, zapísaných v dobrej viere predo dňom podania žiadosti o registráciu chráneného zemepisného označenia „Bayerisches Bier“ pod podmienkou, že tieto ochranné známky nie sú postihnuté dôvodmi neplatnosti alebo výmazu, ktoré sú upravené v článku 3 ods. 1 písm. c) a g), ako aj v článku 12 ods. 2 písm. b) prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok.
            
         
      (1)  Ú. v. EÚ C 247, 20.10.2007.